**Budapest 06. sz. Országgyűlési Egyéni Választókerületi Választási Bizottság 70/2014. (IV.12.) számon 5 igen 1 nem szavazattal a következő határozatot hozta:**

**Budapest 06. sz. Országgyűlési Egyéni Választókerületi Választási Bizottság a 2014. április 06. napján megtartott országgyűlési képviselő választás Budapest 06. országgyűlési egyéni választókerületi eredményét a jelen határozat mellékletét képező jegyzőkönyv (egyéni választókerületi szavazóköri jegyzőkönyv) alapján a következők szerint állapítja meg: a választókerületben a választás eredményes volt, a megválasztott képviselő Dr. Vas Imre a FIDESZ-KDNP jelölő szervezet jelöltje lett.**

**Budapest 06. sz. Országgyűlési Egyéni Választókerületi Választási Bizottság elrendeli jelen határozat és mellékletét képező jegyzőkönyv közzétételét a** [**www.jozsefvaros.hu**](http://www.jozsefvaros.hu) **oldalon 2014. április 12. napjától.**

A szavazatszámláló bizottság szavazóköri eredményt megállapító döntése ellen csak a választási bizottságnak a választási eredményt megállapító döntése elleni fellebbezéssel együtt van helye.

A választási bizottságnak a választás eredményét megállapító döntése ellen a szavazatszámláló bizottság szavazóköri eredményt megállapító döntésének törvénysértő voltára, vagy a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani. A fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthatja be a Nemzeti Választási Bizottságnak címezve a meghozataltól számított három napon belül a 06. sz. Országgyűlési Egyéni Választókerületi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. április 15-én (kedd) 16.00 óráig megérkezzen. A fellebbezésnek tartalmaznia kell a kérelem Ve. 241. § (2) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I N D O K O L Á S**

A Ve. 188. §-197. §, valamint a 292. § szerint Budapest 06. sz. Országgyűlési Egyéni Választókerülethez tartozószavazatszámláló bizottságok megszámlálták a szavazatokat és a 199. § alapján a szavazatok megszámlálását követően megállapították a választás szavazóköri eredményét.

Az országgyűlési képviselők választásáról szóló 2011. évi CCIII. törvény 13. § alapján az egyéni választókerületben az a jelölt lesz országgyűlési képviselő, aki a legtöbb érvényes szavazatot kapta.

Budapest 06. sz. Országgyűlési Egyéni Választókerületi Választási Bizottság Budapest VIII. 06. sz. országgyűlési egyéni választókerület 7-8. sz. és 12-62. sz. valamint Budapest IX. kerület 06. sz. országgyűlési egyéni választókerület 19-27. sz. és 31-53. sz. szavazóköri jegyzőkönyvek alapján összesítette a szavazatokat és ez alapján megállapította Budapest 06. országgyűlési egyéni választókerület választási eredményét. A választás eredményét a határozat mellékletét képező jegyzőkönyv tartalmazza, mely a határozat rendelkező része és annak szerves részét képezi.

A Budapest 06. sz. Országgyűlési Egyéni Választókerületi Választási Bizottság hatásköre és határozata a Ve. 14. § (1) bekezdésében, (2) bekezdés c) pontjában, a 44. § (1) bekezdésében, 45. § (1)-(2) bekezdésében, 46. §-ában, 202. § (1) bekezdésén, 294. § (2) bekezdésében, a 2011. évi CCIII. törvény 13. §-ában foglaltakon, a jogorvoslatról való tájékoztatás a Ve. 10. §-án, a 221. § (1) bekezdésén, 222-225. §-ain, 241. § (1)-(4) bekezdésein alapul.

 **dr. Galambos Károly**

 Budapest 06. sz. Országgyűlési Egyéni Választókerületi

 Választási Bizottság elnöke